
Ordførers innstilling
Søknaden fra Bidwaya Ntumba om fritak fra politiske verv, innvilges.
Lillian Elise Esborg Bergane velges som nytt varamedlem i samarbeidsutvalget for barnehagene i sentrum øst (Hovenga, Radehuset og Vallermyrene).
Søknaden fra Helena Teigen om fritak for politiske verv, innvilges.
__________ velges som nytt varamedlem i samarbeidsutvalget for Vestsiden barnehage.
 


SAKSUTREDNING
Bakgrunn for saken
Bidwaya Ntumba (AP) har i epost til ordfører søkt om fritak fra sitt verv som vara i samarbeidsutvalget for barnehagene i sentrum øst (Hovenga, Radehuset og Vallermyrene). Søknaden er mottatt 11.10.26 og lyder som følger:
Ønsker å søke om søknad om fritak fra politisk verv pga. sykdom i nær familie
 
Samtidig har også Helena Teigen (Ap) sendt søknad om fritak fra sitt verv som vara i samarbeidsutvalget i Vestsiden barnehage. Søknaden er mottatt 12.10.26 og lyder som følger:
Søker med dette om fritak fra politisk verv i  samarbeidsutvalget på vestsiden barnehage. 
 
Saksfremstilling
Bystyret kan gi fritak fra et folkevalgt verv etter kommuneloven § 7-9 andre ledd som sier:
Hvis en folkevalgt ikke kan ivareta vervet sitt uten at det fører til vesentlig ulempe for han eller henne, kan kommunestyret eller fylkestinget etter søknad frita den folkevalgte for vervet midlertidig eller for resten av valgperioden. Når søknaden vurderes, skal det legges vekt på om grunnlaget for søknaden var kjent på det tidspunktet da den folkevalgte samtykket i å bli valgt. Den som ikke har nådd stemmerettsalderen, har krav på fritak hvis han eller hun søker om det.
Om fritak innvilges vil det være behov for å foreta valg av erstatter til verv i de aktuelle samarbeidsutvalgene. Kommuneloven § 7-10 tredje ledd sier følgende om valg av erstatter av varamedlem av et folkevalgt organ:
Hvis et medlem eller varamedlem av et annet folkevalgt organ enn kommunestyre, fylkesting, kommunestyrekomité, fylkestingskomité eller direkte valgt kommunedelsutvalg trer endelig ut, skal det velges et nytt medlem eller varamedlem. Det nye medlemmet skal velges fra den samme gruppen som det uttredende medlemmet tilhørte. Hvis dette vil føre til at ett kjønn vil bli representert med mindre enn 40 prosent av medlemmene i organet, skal det, hvis det er mulig, velges et nytt medlem fra det underrepresenterte kjønnet.
Med bakgrunn i kommunelovens bestemmelser skal det i dette tilfelle velges nye medlemmer fra Arbeiderpartiets liste. Lillian Elise Esborg Bergane (Ap) har stilt seg disponibel som vara i samarbeidsutvalget for barnehagene i sentrum øst (Hovenga, Radehuset og Vallermyrene) for resten av perioden.
Det må også meldes nytt varamedlem til samarbeidsutvalget for Vestsiden barnehage.
 
Effekten av saken 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	 	 	X
Konsekvens for miljøet på kort og lang sikt 	 	 	 	X
Økonomiske konsekvenser i et langt perspektiv	 	 	 	X
Konsekvens for folkehelsen, herunder vurdering av tilpasning til aldersvennlig samfunn	 	 	 	x

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.

